Di tallit anda imawlan rezzun ɣef twellit-nsen tikkelt i useggas, acku tebɛed, ttawilat usiweḍ ulac maḍi. Yiwen yerza ɣef yelli-s akken ad iẓer amek tella. Yelli-s-agi d taẓawalit mliḥ, mi twala iteddu-d tefreḥ d ayen kan, ur tufi ara anda ara terr lferḥ-ines. Tessakked ɣer liḥala-ines tufa d akken ur tesɛi ara ula d acu ara s-d-tefk a t-iger s imi, uladɣa imi yebɛed wansi d-yusa, d uleqrar ahat yejreḥ si laẓ, dɣa tessegra-d awal-agi : ur d-terriḍ ur d-tufiiḍ -Nniɣ-ak ruḥ ad teddmeḍ ayen teḥwaǧeḍ. Argaz yemmeɣ ɣer tekwat, yeddem ayen yeḥweǧ, yessenmer-it, iruḥ ɣer ccɣel-is. Zrin kra n wussan atah yuɣalyerra-yas-d lmana-ines, meḥsub ṭṭlaba-ines.-Azul, aql-i rriɣ-ak-d lamana-inek, ax. -Xaṭi ruḥ err-itt ɣer teḍwiqt, ansi i tt-id-teddmeḍ. Argaz yuɣ-as awal, yerra-tt ɣer teḍwiqt. Akken kan argaz mi ara yal mi ara yenkumer, ad iruḥ ɣer wamɣar awessar, yuɣal yuɣ tannumi, a d-yeddem weḥd-s, a ten-yerr weḥd-s. A d yeddem si teḍwiqt, ad ten-yerr ɣer teḍwiqt. Argaz yekcem-it cciṭan, yenna-yas: -Argaz ur yettherrik ara seg wemkan-is, ur yeẓri ma rriɣ-ten-id, neɣ xaṭi.